Τήν παραμονή τῆς ἑορτῆς, Σάββατο 4 Μαΐου, στήν ὁμώνυμη Ἱερά Μονή του στή Νέα Μάκρη τελέσθηκε ὁ Μέγας πολυαρχιερατικός Ἑσπερινός χοροστατούντος τοῦ Σεβ. Μητροπολίτου Σταγών και Μετεώρων κ. Θεοκλήτου, μέ τήν συμμετοχή του Σεβασμιωτάτου Μητροπολίτου Τρίκκης και Σταγών κ. Χρυσοστόμου, του Θεοφιλεστάτου Επισκόπου Ευρίπου κ. Χρυσοστόμου καί τοῦ Σεβασμιωτάτου Ποιμενάρχου Μητροπολίτου Κηφισίας, Ἀμαρουσίου καί Ὠρωποῦ κ. Κυρίλλου.

Τήν διακονία τοῦ Θείου κηρύγματος ἀνέλαβε ὁ Σεβ. Μητροπολίτης Σταγών και Μετεώρων κ. Θεόκλητος, ὁ οποῖος ἀναφέρθηκε στά γεγονότα τῆς Αναστάσεως τοῦ Κυρίου μας καθώς καί στήν βιοτή τοῦ ἑορταζομένου Ἁγίου.

Σήμερα, Κυριακή 5 Μαḯου, τελέστηκε πολυαρχιερατική Θεία Λειτουργία στήν ὁποία προεξῆρχε ὁ Σεβασμιώτατος Μητροπολίτης Τρίκκης και Σταγών κ. Χρυσόστομος καί συλλειτούργησαν ο Σεβασμιώτατος Μητροπολίτης Σταγών και Μετεώρων κ. Θεόκλητος, ο Θεοφιλέστατος Επίσκοπος Ευρίπου κ. Χρυσόστομος καθώς καί ὁ Σεβασμιώτατος Ποιμενάρχης, Μητροπολίτης Κηφισίας, Ἀμαρουσίου καί Ὠρωποῦ κ. Κύριλλος.

Στήν Θεία Λειτουργία παρευρέθησαν χιλιάδες πιστοί ἀπό διάφορα μέρη τῆς Ἑλλάδος καί Ὀρθόδοξες χώρες, ὅπως Ρωσία καί Ρουμανία, ὅπου ἔχουν ἀνεγερθεῖ πολλοί Ἱεροί Ναοί ἐπ’ ὀνόματι τοῦ Ἁγίου Ἐφραίμ.

Ὁ Θεοφιλέστατος Επίσκοπος Ευρίπου κ. Χρυσόστομος, ὁ ὁποῖος ἐκήρυξε τόν Θεῖο Λόγο, ἀναφέρθηκε στην σωτήριο ομολογία του Αποστόλου Θωμά και στο πρόσωπο του Αγίου ενδόξου Οσιομάρτυρος Εφραίμ. Εὐχαρίστησε ἐπίσης καί ἐκ μέρους τῶν συλλειτουργησάντων Ἀρχιερέων τόν Σεβασμιώτατο Ποιμενάρχη μας γιά τήν πρόσκληση καί πνευματική εὐκαιρία καί εὐχήθηκε ὁ Θεός διά πρεσβειῶν τοῦ Ἁγίου νά χαρίζει στόν Σεβασμιώτατο μακροημέρευση, ὑγεία καί δύναμη, ὥστε νά ἀνταποκρίνεται σά καθήκοντά πού ἡ Ἐκκλησία τοῦ ἀνέθεσε καί νά εἶναι πραγματικός λειτουργός τῶν Μυστηρίων τοῦ Χριστοῦ.

Μετά τό πέρας τῆς Θείας Λειτουργίας ἔλαβε χώρα ἡ καθιερωμένη λιτανεία ἐντός τῆς Ἱερᾶς Μονῆς, στόν τόπο ἀνευρέσεως τῶν Ἱερῶν Λειψάνων τοῦ Ἁγίου Ἐφραίμ καί στό δένδρο ὅπου ἐμαρτύρησε, ὄπου ἐψάλη δέησις.